### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Ruth Koch**

Budgetforslaget bakkes op om af  Landsforeningen Autisme Kreds Østjylland og pårørende

Baggrund

I løbet af de sidste fem år er andelen af borgere, der har en aktiv sag ved SORAS steget. I takt med, at andelen af borgere, som modtager bostøtte fra SORAS er steget, er der et væsentligt behov for at tilføre SORAS flere økonomiske midler. Konkret var der 263 borgere, med en aktiv sag hos SORAS i 2016 hvorimod andelen af borgere med en aktiv sag hos SORAS den 1. januar 2021 var antallet 466. Med mere end 200 flere borgere, som modtager døgn bemyndiget bostøtte fra SORAS, er der et markant behov for at øge bevillingen til SORAS. Dette er en nødvendighed idet der ikke er tilført flere midler på trods af at der er flere borgere, som modtager bostøtte fra medarbejdere i SORAS.

På nuværende tidspunkt er den faste rammebevilling ikke nok til at finansiere de mange borgere, som modtager SORAS støtteydelser, hvorfor der med dette forslag lægges vægt på at tilføre SORAS ekstra rammebevilling.

Indstilling

Ad) Ekstra rammebevilling til døgn bemyndiget SORAS, der nu skal klare omtrent dobbelt så mange borgere inden for samme økonomiske ramme. Med et stigende antal borger over 18 år med autisme, der har behov for den ellers velfungerende bostøtte.

Ad) Afsætte midler til en dybdegående undersøgelse af de behov, som borgere, der er tilknyttet SORAS har og den serviceydelse som bostøttemedarbejdere i SORAS leverer til borgerne.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.